**Skolefraværsteamet**

**Samtykkeerklæring til indhentning og videregivelse af oplysninger til brug for en
forebyggende indsats i skolefraværsteamet.**

For at vi kan sikre jeres barn og jer de bedste muligheder for positiv udvikling, så er en af forudsætningerne et vellykket tværfagligt samarbejde, hvor der er mulighed for at udveksle relevante oplysninger om barnet/den unge på tværs af forvaltninger, sektorer og afdelinger.

Denne samtykkeerklæring gælder indhentning og videregivelse af almindelige personoplysninger,samt følsomme personoplysninger i forbindelse med koordinering og planlægning af det tværfaglige samarbejde om dig/jeres barn eller familie, samt muligheden for at kontakte jer efterfølgende, for at følge op på indsatsens langtidseffekter.

Skolefraværsteamet udgøres af tre psykologer og to specialvejledere fra Trivsel og Læring (PPR). Derudover foreligger et samarbejde mellem Skolefraværsteamet, FTI og Myndighed.

Det er kun oplysninger, der er relevante for rådgivningen og behandlingen til jer, der udveksles.
De fagpersoner, der udveksler oplysningerne, har tavshedspligt i forhold til oplysningerne.

□ (sæt kryds)

Jeg/vi giver samtykke (”siger ja”) til, at der må udveksles oplysninger mellem medlemmerne i Skolefraværsteamet og eksterne samarbejdspartnere samt til at barnet/den unge modtager indsatser, som teamet peger på i samarbejde med forældre.

□ (sæt kryds)

Jeg/vi giver samtykke til, at skolefraværsteamet må kontakte os henholdsvis 1, 2 og 3 år efter skolefraværsprojektet afslutning (i perioden 2024 til 2027), med henblik på evaluering af indsatsens langtidseffekter.

Samtykket gælder udelukkende muligheden for at kontakt jer og I kan ved henvendelsen afgøre, om I ønsker at deltage.

Samtykket er frivilligt, og du kan til enhver tid trække dit samtykke tilbage ved henvendelse til Skolefraværsteamet. Du kan kontakte den tildelte kontaktperson, som oplyses ved visitation eller skolens ledelse.

# Samtykket omhandler følgende barn/ung

|  |  |
| --- | --- |
| Barnets navn | Personnummer |
| Adresse |

|  |
| --- |
| Forældremyndighedsindehaver |
| Navn | Dato |
| Underskrift |

|  |
| --- |
| Forældremyndighedsindehaver |
| Navn | Dato |
| Underskrift |

|  |  |
| --- | --- |
| Barn/ung, 15 år eller derover |  |
| Navn | Dato |
| Underskrift |

**Databeskyttelsesforordningen**

Efter Databeskyttelsesforordningen har vi oplysningspligt, når vi behandler oplysninger om dig og dit barn – uanset om du selv har givet os informationerne, eller om oplysningerne stammer fra andre.

**Behandlende afdeling, formål, hjemmel**

Oplysningerne vil blive behandlet i Læring og Trivsel i Norddjurs Kommune (8959100,
norddjurs@norddjurs.dk).

Vi behandler almindelige og følsomme personoplysninger om dig og dit barn til brug for en forebyggende indsats i skolefraværsteamet.

Vi behandler personoplysningerne efter Databeskyttelsesforordningen (forordning 2016/679 om beskyttelse af fysiske personer i forbindelse med behandling af personoplysninger) og dansk lov på området. Vores lovhjemmel er Databeskyttelsesforordningens artikel 6, stk. 1, litra a for så vidt angår almindelige oplysninger. For så vidt angår følsomme oplysninger, primært i form af helbredsoplysninger, sker behandlingen efter artikel 9, stk. 2, litra a. Behandling af oplysninger om personnummer sker med henblik på entydig identifikation, jf. databeskyttelseslovens § 11, stk. 1.

Vi behandler almindelige, herunder fortrolige, personoplysninger om dig og dit barn, dvs. navn, adresse, cpr.nr. mv. Vi behandler også følsomme personoplysninger om dig og/eller dit barn fx helbredsmæssige oplysninger.

**Dit samtykke kan trækkes tilbage**

Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor.

Hvis du trækker dit samtykke tilbage, vil det kun påvirke den fremtidige behandling af dine personoplysninger.

**Tidsrum for opbevaring af personoplysninger i kommunen**

Vi opbevarer oplysningerne så længe, du/barnet har en aktuel sag i afdelingerne. Når opbevaringspligten udløber, og et eventuelt arkiveringskrav er opfyldt, vil oplysningerne blive slettet iht. arkivloven efter 3-5 år.

**Modtagere af dine oplysninger**

Vi behandler personoplysninger internt i Trivsel og Lærings it-systemer, hvor kun relevante medarbejdere har adgang.

Vi deler personoplysninger i skolefraværsteamet, FTI og Myndighed samt med eksterne samarbejdspartnere, når det er relevant for behandlingen til jer. De fagpersoner, der udveksler oplysningerne, har tavshedspligt.

**Dine rettigheder, kommunens databeskyttelsesrådgiver og klagemuligheder**

Efter Databeskyttelsesforordningen har du en række rettigheder i forhold til Norddjurs Kommunes behandling af dine oplysninger. Du kan kontakte databeskyttelsesrådgiveren på dbr@norddjurs.dk, hvor du også kan få information om kommunens databeskyttelsesrådgiver og klagemuligheder.

Du er velkommen til at kontakte os for yderligere oplysninger.